Biela légia (Slovensko)

**Biela légia** bola antikomunistická kresťanská organizácia pôsobiaca na území Slovenska (vtedy ako súčasť povojnového Česko-Slovenska) a Rakúska v období rokov 1947 až 1951. Ako súčasť protikomunistického odboja bolo jej cieľom informovať širokú verejnosť aj zahraničie o terore komunistického hnutia. Hlavnými zakladateľmi a poprednými členmi boli Jozef Vicen a Jozef Mikula.

## Činnosť
Biela légia sa okrem protikomunistických aktivít doma aj v zahraničí venovala pomoci pri úteku ľudí z komunistického Česko-Slovenska do slobodného sveta. V rokoch 1950 (máj) až 1953 (júl) z Rakúska vysielala rozhlasové spravodajstvo na krátkych vlnách v pásme 40 metrov. Rozhlasový vysielač Biela légia bol istým vzorom pre neskoršie vysielanie rádia Slobodná Európa.

Rozhlasový vysielač Biela légia hlásal vo svojom spravodajstve tento program:

* Biela légia je hnutie svojpomoci obyvateľstva na ochranu ľudských práv proti komunistickému štátnemu teroru.
* Kto prezrádza a pomáha zverejňovať komunistické tajné úpravy,
* kto upozorní komunistami ohrozeného človeka,
* kto poskytne úkryt a pomôže pri úteku človeku prenasledovaného komunistami,
* kto zverejňuje mená zvlášť nebezpečných komunistov a ich pomáhačov a tak chráni nič netušiacich spoluobčanov pred ľsťou a zákernosťou,
* kto úmyselne nedbalo vykonáva komunistické príkazy a tak umožňuje, aby sa ohrození občania mohli uchýliť do bezpečia,
* kto komunistickú moc akokoľvek hatí a kto koná z odporu voči neľudskému komunistickému panstvu, stáva sa členom Bielej légie a slúži veci Bohom stanovených ľudských práv."*

== Spolupracovníci ==

Za svoju činnosť v Bielej légii bolo komunistickými súdmi vynesených mnoho vysokých trestov. Najznámejšie a najlepšie zdokumentované sú tresty smrti pre [[Anton Tunega|Antona Tunegu]], [[Albert Púčik|Alberta Púčika]] a [[Eduard Tesár|Eduarda Tesára]], ktorí boli popravení [[20. február]]a [[1951]]. Hlavným žalobcom bol komunistický prokurátor [[Anton Rašla]].

[[Jozef Vicen]] bol v roku [[1957]] z [[Rakúsko|Rakúska]] agentmi [[Štátna bezpečnosť|ŠtB]] unesený do Česko-Slovenska a po odsúdení na 25 rokov v ťažkom väzení strávil jedenásť rokov.

Jedným zo spolupracovníkov bol aj Jozef Berčík z [[Čierny Balog|Čierneho Balogu]], ktorého odsúdili ako jedného z organizátorov v roku [[1951]] na 17 rokov väzenia a poslali do uránových baní. V príbehu pre Post Bellum na aktuality.sk to opísala jeho manželka Mária.

== Referencie ==


== Pozri aj ==
* [[Zoznam osôb popravených z politických dôvodov v komunistickom Československu]]

== Externé odkazy ==
* [https://www.teraz.sk/slovensko/pred-70-rokmi-popravili-pucika-tunegu/529339-clanok.html Pred 70 rokmi popravili členov Bielej légie] – TV dokument a diskusia s Jánom Budajom a Jánom Figeľom na portáli *Teraz.sk* TASR (2021)
* [https://zurnal.pravda.sk/neznama-historia/clanok/626658-ako-to-bolo-s-bielou-legiou/ Ako to bolo s Bielou légiou] – článok [[Vladimír Jancura|Vladimíra Jancuru]] v denníku *Pravda* (2022)
* [https://www.aktuality.sk/clanok/Y8Ig2lU/historici-o-trojici-z-bielej-legie-nebojovali-za-demokraciu-vyznamenanie-od-prezidentky-je-nevhodne-anketa/ Historici o trojici z Bielej légie: Nebojovali za demokraciu, vyznamenanie od prezidentky je nevhodné] – anketa na portáli *Aktuality.sk'' (2022)

Kategória:Protikomunistický odboj v Česko-Slovensku
Kategória:Organizácie v Česko-Slovensku
Kategória:Kresťanské organizácie
Kategória:Organizácie založené v 1949